
	1. 
	Pavadinimas
	Pasikartojančio trumpalaikio nedarbingumo tendencijos, kontrolės veiksmingumas ir galimos sistemos tobulinimo kryptys

	2. 
	Siūlytojas
	Asociacija „Investors’ Forum“

	3. 
	Trumpas pristatymas

	Didieji darbdaviai atkreipia dėmesį į pasikartojančio trumpalaikio nedarbingumo atvejus, ypač vasaros laikotarpiu. Netikėtas darbuotojų nebuvimas apsunkina veiklos ir pamainų planavimą, didina kitų darbuotojų darbo krūvį bei pavadavimo kaštus. Kad diskusija būtų grindžiama ne pavieniais atvejais, o objektyviais duomenimis, siūloma išklausyti išsamų „Sodros“ pristatymą apie trumpalaikio nedarbingumo tendencijas, taikomus kontrolės mechanizmus ir jų rezultatus.

	4. 
	Pranešėjas

	Valstybinio socialinio draudimo fondo valdybos („Sodros“) atstovas

	5. 
	Aptarimo būdas ir siūlomi sprendimai
	Siūloma išklausyti išsamų „Sodros“ pristatymą ir surengti Trišalės tarybos narių diskusiją. Pristatyme prašoma pateikti: trumpalaikio nedarbingumo masto ir trukmės pokyčius per pastaruosius 3–5 metus; duomenis apie sezoniškumą ir pasikartojančius trumpalaikio nedarbingumo modelius; informaciją apie atliekamų nedarbingumo pagrįstumo patikrinimų skaičių, atrankos kriterijus ir rezultatus; duomenis apie siuntimus papildomam sveikatos tyrimui ir po patikrinimų nutrauktus nedarbingumo atvejus ar ligos išmokas; informaciją, ar ir kaip analizuojami neįprasti pažymėjimų išdavimo modeliai gydytojų bei gydymo įstaigų lygmeniu; „Sodros“ vertinimą, ar esami kontrolės įrankiai ir teisinis reguliavimas yra pakankami.

	6. 
	Kviestiniai asmenys
	Socialinės apsaugos ir darbo ministerijos ir Sveikatos apsaugos ministerijos atstovai

	7. 
	Sprendimo projektas
	Išklausyti „Sodros“ pristatymą ir, atsižvelgiant į pateiktus duomenis bei Trišalės tarybos narių diskusiją, siūlyti Socialinės apsaugos ir darbo ministerijai kartu su Sveikatos apsaugos ministerija ir „Sodra“ įvertinti rizika grįstos trumpalaikio nedarbingumo kontrolės stiprinimo poreikį bei prireikus pateikti galimas sistemos tobulinimo kryptis.

	8. 
	Papildoma medžiaga
	„Sodros“ parengtas išsamus pristatymas pagal prašyme nurodytus klausimus. Asociacija „Investors’ Forum“, esant poreikiui, gali pateikti apibendrintų darbdavių praktinių pavyzdžių.



Teikėjas: asociacija „Investors’ Forum“
